30°4′0″S 68°0′0″W﻿ / ﻿30.06667°S 68.00000°W﻿ / -30.06667; -68.00000

**Ischigualasto** ili **Mjesečeva dolina** (španjolski: *Valle de la Luna*) je pokrajinski park u zapadnoj argentinskoj pokrajini San Juan, u blizini granice s Čileom. On, zajedno sa sjevernim susjednim nacionalnim parkom Talampaya (La Rioja, Argentina) pripada istoj geološkoj tvorevini u kojoj je pronađeno najviše fosila biljaka, dinosaura i predaka sisavaca, koji otkrivaju evoluciju kralježnjaka i prirodnog okoliša razdoblja trijasa. Zbog toga su ova dva zaštićena područja, površine od 275.300 ha, upisani na UNESCO-v popis mjesta svjetske baštine u Americi 2000. godine.

Prirodne odlike
---------------

Slavna stijena *El Hongo* ("gljiva") u PP Ischigualasto
Pokrajinski park Ischigualasto pokriva 603,7 km² krajnjeg zapada pampaskih brda, na nadmorskim visinama od oko 1.300 m. U njemu tipična pustinjska vegetacija (grmovi, kaktusi i pokoje drvo) pokriva tek 10 do 20 % površine. Klima je jako aridna s rijetkim padalinama (uglavnom ljeti) i ekstremnim temperaturama od -10 °C do 45 °C. Također, svako poslijepodne do večeri, neprestano puše južni vjetar brzine 20–40 km/h, koji ponekad prati i jaki zonda vjetar.

U takvim uvjetima su sačuvani ponajbolji fosili iz razdoblja kasnog trijasa (karnik), stari od 231,4 do 225,9 milijuna godina. To je jedino mjesto na svijetu gdje je gotovo cijeli trijas predstavljen u nedirnutim nizovima naslaga kamenja, što uključuje i neke od najstarijih i najbolje sačuvanih ostataka dinosaura na svijetu. Zahvaljujući njima znanstvenci su u mogućnosti pratiti evolucijski razvoj sisavaca od dinosaura; istraživanje koje još uvijek traje.

Naziv
-----

Ischigualasto je dobio ime po poglavici plemena Huarpe koje je ovdje živjelo u vrijeme dolaska Španjolaca. Huarpe su potomci polu-nomadskih plemena lovaca-sakupljača od kojih je pronađeno šest arheoloških lokaliteta sa špiljskim slikama i petroglifima. Oni su uglavnom smješteni iznad ulaza u prirodne zaklone i špilje, u blizini groblja, ostataka naselja i područja za pravljenje alata.

Paleontologija
--------------

Tijekom karnika ovo područje je bilo mjesto poplavna dolina s mnogim vulkanima kojima su dominirale rijeke i snažne sezonske padaline. O bogatstvu tadašnje vegetacije najbolje svjedoče okamenjena stabla drveća *Protojuniperoxylon ischigualastianus* koja su bila viša od 40 m, ali i mnogi fosili paprati i preslica. Od kopnenih kralježnjaka, od kojih dinosauri predstavljaju tek 11%, najzastupljeniji su fosili *Rhynchosaura i Cynodonta* (ponajviše *Hyperodapedona i Exaeretodona*). Od kopnenih grabežljivaca najzastupljeniji su hererasauridi, najstarija vrsta dinosaura (čak 72%), ali se tu nalaze i najraniji primjeri dva glavna reda dinosaura, *Ornithischia i Saurischia*. Od njih su najzastupljeniji fosili arhosaura *Herrerasaurusa*, dok je za znanstvenike najvažniji rani dinosaur eoraptor koji je otkriven ranih 1990-ih. Ostali značajni fosili su: Pisanosaurus, Staurikosaurus, Sanjuansaurus, Panphagia, Ischisaurus, Frenguellisaurus, Eodromaeus, Chromogisaurus i dr. Ostali oblici pronađenih drevnih guštera (*Archosauromorpha*), pored spomenutog *Exaeretodona*, su: Chiniquodon, Ecteninion, Ischigualastia i Probainognathus; dok su negušteroliki kralježnjaci predstavljeni drevnim vodozemcima: Pelorocephalus i Promastodonsaurus.

* Pustinja "mjesečeve doline"Pustinja "mjesečeve doline"
* "Posude boća" (Cancha de Bochas), polje grumenja nastalih erozijom kamenja organskog podrijetla"Posude boća" (*Cancha de Bochas*), polje grumenja nastalih erozijom kamenja organskog podrijetla
* Kralježnica i gornji ekstremiteti dinosaura Eoraptor lunensis kako viri iz stijena IschigualastaKralježnica i gornji ekstremiteti dinosaura *Eoraptor lunensis* kako viri iz stijena Ischigualasta
* Odljev glave prvog poznatog Herrerasaurusa pronađenog u IschigualastuOdljev glave prvog poznatog Herrerasaurusa pronađenog u Ischigualastu

Izvori
------

1. ↑  World Heritage Committee Inscribes 61 New Sites on World Heritage List, 30. studenog 2000. () Preuzeto 11. kolovoza 2012.
2. ↑  Ricardo N. Martinez, Paul C. Sereno, Oscar A. Alcober, Carina E. Colombi, Paul R. Renne, Isabel P. Montañez i Brian S. Currie, *A Basal Dinosaur from the Dawn of the Dinosaur Era in Southwestern Pangaea*, 2011. Science 331. (6014), str. 206.–210. doi:10.1126/science.1198467. PMID 21233386

Vanjske veze
------------

***Ischigualasto*** na Wikimedijinoj ostavi

* službena web-stranica Arhivirano 2012-12-20 na Archive.is-u ()
* Parque Provincial Ischigualasto Arhivirano 2005-10-18 na Wayback Machine-u
* Ischigualasto.com ()
* Ischigualasto na stranicama Paleonotološkog muzeja kalifornijskog sveučelišta Berkeley ()

| * p
* r
* u
Svjetska baština u Argentini |
| --- |
|  | 
Jezuitske misije Guarana 1 • Cueva de las Manos • Nacionalni park Iguazú • Pokrajinski park Ischigualasto i Nacionalni park Talampaya • Graditeljski spomenici jezuita u Córdobi • Nacionalni park Los Glaciares • Quebrada de Humahuaca • Poluotok Valdes
 | Argentinska zastava |
| **Nematerijalna svjetska baština Argentine**
Tango2
 |
| 
1Zajednička svjetska baština Argentine i Brazila, 2Zajednička svjetska baština Argentine i Urugvaja
 |